10. การควบคุมภายใน

รายงานของคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบได้ปฏิบัติหน้าที่อย่างอิสระตามภารกิจแห่งความรับผิดชอบของการกำกับดูแลตรวจสอบ
และรับทราบข้อชี้แจงในสาระสำคัญเกี่ยวกับการประกอบธุรกิจของบริษัทฯ ในรอบปี พ.ศ. 2545
เพื่อความถูกต้องชัดเจน โดยได้ประชุมร่วมกับผู้ตรวจสอบภายในของบริษัทฯ,
เจ้าหน้าที่ฝ่ายบัญชีและการเงิน และผู้บริหาร รวม 6 ครั้ง
และได้ประชุมร่วมกับคณะผู้สอบบัญชีภายนอก รวม 4 ครั้ง

ที่ประชุมได้หารือและแลกเปลี่ยนข้อคิดเห็นเกี่ยวกับข้อมูลและประเด็นที่มีสาระสำคัญจากรายงานการตรวจสอบของผู้ตรวจสอบภายในซึ่งได้ดำเนินตามแผนการตรวจสอบภายในประจำปี
พ.ศ. 2545 ที่ได้วางไว้ และในปีนี้
ผู้ตรวจสอบภายในได้ตรวจสอบร่วมกับทีมการประเมินการปฏิบัติงานตามมาตรฐาน QS 9000
ที่บริษัทยึดถือปฏิบัติอีก 2 ครั้ง คณะกรรมการตรวจสอบมีความเห็นว่า
การตรวจสอบภายในของบริษัทฯ
ในรอบปีที่ผ่านมาได้กระทำไปอย่างมีประสิทธิภาพทั้งด้านการตรวจสอบเชิงปฏิบัติการและเชิงเอกสาร
และคณะกรรมการตรวจสอบได้นำส่งรายงานการประชุมของคณะกรรมการตรวจสอบทุกครั้งต่อคณะกรรมการบริษัทฯ
เพื่อให้ได้รับทราบ

คณะกรรมการตรวจสอบได้ร่วมพิจารณางบบัญชีและการเงินเป็นรายไตรมาส
และงบการเงินรวมประจำปี พ.ศ. 2545 กับผู้สอบบัญชีภายนอก
อภิปรายประเด็นที่เป็นสาระสำคัญแห่งความถูกต้องและเหมาะสม
พร้อมทั้งได้รับฟังประเด็นการปรับปรุงและข้อเสนอแนะต่าง ๆ
อันเป็นประโยชน์จากผู้สอบบัญชีภายนอก เพื่อความน่าเชื่อถือตามหลักการบัญชีที่เป็นที่รับรอง
และมีข้อมูลเปิดเผยเพียงพอ

สำหรับการลงทุนในบริษัทย่อย คือบริษัท เคซีอี เทคโนโลยี จำกัด (KCE Technology Co.,
Ltd.) เพื่อขยายการผลิตสินค้าแผงวงจรอิเล็คโทรนิคส์ตามแนวเทคโนโลยีใหม่นั้น
บริษัทได้ดำเนินการตามแผนที่วางไว้ทั้งด้านการลงทุนและการผลิตอย่างเหมาะสม
คณะกรรมการตรวจสอบพบว่าโรงงานใหม่แห่งนี้ได้ดำเนินการผลิตสินค้าจนเต็มกำลังการผลิตในขณะนี้
และจะเพิ่มกำลังการผลิตต่อไปอีกตามแผนการเพิ่มเติมเครื่องจักรของโรงงานในปีพ.ศ. 2546

จากการพิจารณาศึกษาข้อมูลและสาระสำคัญในการบริหารและการดำเนินกิจการของบริษัทฯ
ในรอบปีพ.ศ. 2545 คณะกรรมการตรวจสอบมีความเห็นว่า ผู้บริหารของบริษัทฯ
ได้บริหารกิจการและบริหารความเสี่ยงด้วยหลักบริหารงานที่ดี
มีการปรับปรุงและพัฒนาระบบการทำงานให้ดีขึ้น อันสอดคล้องกับสภาวะการณ์ของโลกเป็นอย่างดี
สามารถสร้างสรรค์ผลิตภัณฑ์ที่มีคุณภาพดีเด่น
จนทำให้บริษัทฯมีชื่อเสียงติดอันดับบริษัทผลิตชิ้นส่วนอิเล็คโทรนิคส์ชั้นนำของโลก
และสามารถสร้างผลกำไรเพิ่มขึ้นกว่าในรอบปีที่แล้วมา
แม้ว่าในขณะนี้สภาวะการณ์เศรษฐกิจของโลกยังตกต่ำอยู่ก็ตาม

คณะกรรมการตรวจสอบได้แสดงความเห็นตามนัยแห่งหน้าที่ต่อคณะกรรมการบริษัทฯ
ในการคัดเลือกผู้สอบบัญชีรับอนุญาตที่เห็นว่ามีคุณสมบัติและค่าตอบแทนที่เหมาะสม
เพื่อจะได้นำเสนอในที่ประชุมใหญ่สามัญประจำ ปีของผู้ถือหุ้น
ให้พิจารณาแต่งตั้งเป็นผู้สอบบัญชีรับอนุญาตของบริษัทฯ สำหรับปี พ.ศ. 2546 ต่อไป

นายแพทย์ทองดี ชัยพานิช

ประธาน คณะกรรมการตรวจสอบ

15. คณะกรรมการตรวจสอบ (หลักการกำกับกิจการที่ดี)

ประกอบไปด้วยกรรมการ 3 ท่าน
ทุกท่านเป็นกรรมการที่เป็นอิสระตามคำจำกัดความและคุณสมบัติที่กำหนดโดยตลาดหลักทรัพย์
คณะกรรมการตรวจสอบจะประชุมอย่างน้อยปีละ 4 ครั้งโดยมีวาระการประชุมกำหนดไว้ล่วงหน้า
คณะกรรมการตรวจสอบสามารถเข้าถึงและประชุมกับผู้สอบบัญชีภายนอก

และผู้ตรวจสอบภายในได้อย่างเสรี โดยไม่มีฝ่ายจัดการเข้าร่วมด้วย

จากการสอบทานการควบคุมภายในของบริษัทฯ โดยผู้สอบบัญชี คือ สำนักงานดีลอยทู้ช

โธมัทสุ ไชยยศ โดยนายนิติ จึงนิจนิรันดร์ ผู้สอบบัญชีรับอนุญาตเลขทะเบียน 3809
ได้ให้ความเห็นว่าการควบคุมภายในของบริษัทฯ
มีความเหมาะสมและเพียงพอเพื่อให้มีการดูแลสินทรัพย์ของบริษัท และการ

จัดเตรียมข้อมูลทางการเงิน เพื่อประโยชน์ในการจัดทำงบการเงินสำหรับปี 2545
โดยถูกต้องตามที่ควรตาม

หลักการบัญชีที่รับรองทั่วไป

บริษัทฯ ได้มีการจัดตั้งคณะกรรมการตรวจสอบขึ้นในปี 2542 ซึ่งประกอบด้วยกรรมการ 3 ท่าน

ซึ่งแต่ละท่านไม่ได้เป็นเจ้าหน้าที่หรือลูกจ้างของบริษัทฯ
โดยมีการสอบทานการรายงานทางการเงินอย่าง

ถูกต้องเพียงพอตามหลักการบัญชีที่รับรองทั่วไป

การสอบทานระบบการควบคุมภายในและการตรวจสอบภายในที่เหมาะสมตลอดจนการสอบทาน

ให้บริษัทปฏิบัติตามกฎระเบียบข้อบังคับต่างๆ ตามหลักเกณฑ์ที่กำหนดโดยสำนักงานคณะกรรมการกำกับ

หลักทรัพย์และตลาดหลักทรัพย์ และปฏิบัติงานอื่นใดตามที่ได้รับมอบหมายจากคณะกรรมการบริษัทฯ

ในระหว่างปี 2545 ที่ผ่านมาคณะกรรมการตรวจสอบได้มีการประชุมรวม 4 ครั้ง โดยได้พิจารณา

เรื่องต่าง ๆ ดังนี้

-   พิจารณาสอบทานงบการเงินประจำปีไตรมาสที่ 1,2 และ 3

-   พิจารณาเหมาะสมและเพียงพอในแผนงานการตรวจสอบในปีที่ผ่านมา

-   พิจารณาและทบทวนแนวทางการตรวจสอบของแผนกการตรวจสอบภายใน

-   พิจารณาเสนอแต่งตั้งผู้สอบบัญชีประจำปี 2545 และกำหนดค่าตอบแทนการสอบบัญชี

13. ระบบการควบคุมและการตรวจสอบภายใน (หลักการกำกับกิจการที่ดี)

กรรมการบริหารของบริษัทเป็นผู้รับผิดชอบเกี่ยวกับงบการเงินและสารสนเทศทางการเงินในรายงานประจำปี
ซึ่งงบการเงินดังกล่าวได้จัดทำขึ้นตามหลักการบัญชีที่รับรองทั่วไปซึ่งรวมถึงการใช้ดุลยพินิจอย่างระมัดระวังและประมาณการที่ดีที่สุดของฝ่ายจัดการ
ฝ่ายจัดการยังมีความรับผิดชอบในการจัดรักษาไว้ซึ่งระบบควบคุมภายใน
เกี่ยวกับรายงานทางการเงินและป้องกันทรัพย์สินของบริษัท

บริษัทฯมอบหมายให้กรรมการตรวจสอบซึ่งประกอบด้วยกรรมการที่ไม่เป็นผู้บริหารเป็นผู้รับผิดชอบเกี่ยวกับคุณภาพของรายงานทางการเงินอย่างเหมาะสมและถูกต้อง
การควบคุมภายในที่ฝ่ายจัดการของบริษัททำขึ้น
ขอบเขตการทำงานของคณะกรรมการชุดนี้ปรากฏในรายงานประจำปีแล้ว
และคณะกรรมการบริษัทได้ตระหนักดีว่าย่อมมีข้อจำกัดเกี่ยวกับประสิทธิภาพของระบบควบคุมภายใน
และระบบควบคุมภายในที่มีอยู่สามารถให้ความมั่นใจอย่างมีเหตุผลในส่วนที่เกี่ยวกับการจัดทำงบการเงิน

ด้วยความพยายามที่ดีที่สุดที่จะให้มีระบบการควบคุมภายในที่มีประสิทธิผลและด้วยความร่วมมือจากเจ้าหน้าที่ทุกระดับ
ฝ่ายจัดการเชื่อว่าสภาพแวดล้อมการควบคุมภายในและระบบงานที่เป็นอยู่ให้ความเชื่อมั่นอย่างมีเหตุผลถึงความน่าเชื่อถือได้ของรายงานทางการเงินและการรักษาสินทรัพย์ของบริษัท

ณ. วันที่ 31 ธันวาคม 2545

คณะกรรมการบริษัทฯได้ปรึกษาร่วมกับฝ่ายจัดการและผู้สอบบัญชีเกี่ยวกับการประเมินระบบควบคุมภายในแล้วสรุปว่าระบบการควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูลของบริษัทมีการควบคุมภายในที่เพียงพอแล้ว